جے کوئری

جے کوئری  ایک کراس پلیٹ فارم جاوا سکرپٹ لائبریری ہے جو ایچ ٹی ایم ایل میں کلائنٹ سائڈاسکرپٹنگ کو مزید سادہ کرنے کر لیے تیار کی گئی ہے۔ جے کوئری اس وقت جاوااسکرپٹ کی سب سے زیادہ استعمال ہونے والی لائبریری ہے۔http://libscore.com/#libs نیز جے کوئری مفت، آزاد مصدر اور ایم آئی ٹی اجازت نامہ کے تحت جاری کی گئی ہے۔

جے کوئری کے اصول و قواعد اس اعتبار سے مرتب کیے گئے ہیں کہ اینی میشن بنانے، ایوینٹس کا انتظام اور اجیکس اطلاقیوں کو بنانا آسان تر ہو جائے۔ نیز جے کوئری کے ذریعہ ڈویلپرز جاوااسکرپٹ لائبریری کے لیے پلگ انز، طاقتور ڈائنامک ویب صفحات اور اطلاقیے بھی تیار کر سکتے ہیں۔

مائیکروسافٹ اور نوکیا نے جے کوئری کو اپنے پلیٹ فارمز پر فراہم کر دیا ہے۔ مائکروسافٹ نے اے ایس پی ڈاٹ نیٹ اجیکس فریم ورک اور اے ایس پی ڈاٹ نیٹ ایم وی سی فریم ورک میں استعمال کے لیے ویزول سٹوڈیو کے ساتھ اسے بھی شامل کر دیا ہے، جبکہ نوکیا نے اسے ویب رن ٹائم وجیٹ ڈویلپمنٹ کے پلیٹ فارم میں ضم کر رکھا ہے۔ نیز جے کوئری میڈیاویکی میں بھی ورژن 1.16 سے استعمال ہو رہی ہے۔

 خصوصیات 
جے کوئری کی خصوصیات درج ذیل ہیں:
 ڈوم (DOM) عناصر تک رسائی اور اس میں تبدیلی۔
 ایونٹس پر بھرپور کنٹرول۔
 سی ایس ایس میں تبدیلی۔
 افیکٹس اور اینیمیشنز کی تخلیق۔
 اجیکس
 توسیع پذیری بذریعہ پلگ انز
 جے سن پارسنگ
 چھوٹے مگر مفید اطلاقیے کی تیاری۔

 استعمال 
جے کوئری لائبریری ایک جاوااسکرپٹ فائل ہے جس میں تمام DOM عناصر، ایوینٹس، افیکٹس اور اجیکس کے فنکشنز موجود ہوتے ہیں۔ اس کو ویب صفحہ میں شامل کرنے کے لیے لوکل مشین پر موجود فائل یا عوامی سرورز پر موجود متعدد فائلوں میں سے کسی ایک فائل سے مربوط کیا جاتا ہے۔ جے کوئری متعدد سی ڈی اینز (CDNs) مثلاً گوگل اور مائکروسافٹ پر موجود ہے۔

مقامی مشین پر موجود فائل سے مربوط کرنے کے لیے:
<script src="jquery.js"></script>

گوگل کے سرور سے مربوط کرنے کے لیے:
<script type="text/javascript" src="http://www.google.com/jsapi"></script>

<script>
google.load("jquery", "1.4.2");
</script

ایچ ٹی ٹی پی کے ذریعہ
<script type="text/javascript" src="//ajax.googleapis.com/ajax/libs/jquery/1.4.2/jquery.min.js"></script>

مائیکروسافٹ کے سرور سے مربوط کرنے کے لیے:
<script src="http://ajax.microsoft.com/ajax/jquery/jquery-1.4.2.min.js" type="text/javascript"></script>

 حوالہ جات 

زمرہ:2006ء کے سافٹ ویئر
زمرہ:2006ء کے کام
زمرہ:اجیکس (پروگرامنگ)
زمرہ:ایم آئی ٹی اجازت نامہ استعمال کرنے والے سوفٹویئر
زمرہ:جاوا سکرپٹ لائبریریاں
زمرہ:جاوا سکرپٹ میں پروگرام شدہ آزاد سوفٹویئر
زمرہ:ویب ڈویلپمنٹ
زمرہ:کامنز زمرہ جس کا ربط ویکی ڈیٹا پر ہے
زمرہ:ویب فریم ورکس
زمرہ:مفت سافٹ ویئر